wannaphong/clean_thaiwikipedia huggingface dataset:
# เฮโล (ชุดวิดีโอเกม)
เฮโล  เป็นชุดวิดีโอเกมประเภทยิงแบบมุมมองบุคคลที่หนึ่ง ที่มีเนื้อเรื่องเกี่ยวกับวิทยาศาสตร์การทหาร เดิมถูกสร้างขึ้นและพัฒนาโดยบันจี และปัจจุบันถูกบริหารและพัฒนาโดย เฮโล สตูดิโอส์ ซึ่งเป็นบริษัทในเครือเอกซ์บอกซ์ เกมส์ สตูดิโอส์ โดยเนื้อเรื่องหลักของวิดีโอเกมชุดนี้มาจากสงครามข้ามดวงดาวระหว่างมนุษย์และพันธมิตรของสิ่งมีชีวิตนอกโลกที่เรียกว่าเดอะคอนเวอร์เนนท์ โดยกลุ่มเดอะคอนเวอร์เนนท์ที่นำโดยผู้นำทางศาสนาของพวกสิ่งมีชีวิตนอกโลกที่เรียกว่าโปรเฟตส์ที่เป็นผู้ที่สัการะบูชาอารยะธรรมโบราณ ซึ่งรู้จักในนามผู้บุกเบิก ซึ่งเสียชีวิตระหว่างการต่อสู้กับกลุ่มที่เป็นกาฝากอย่าง Flood โดยจุดโฟกัสของแฟรนไชส์นี้นั้นอยู่ที่การเดินทางของ มาสเตอร์ชิฟ จอห์น-117 หนึ่งในสมาชิกกลุ่ม Supersoldier ที่มีชื่อเรียกว่า สปาร์ตาและระบบปัญญาประดิษฐ์ (AI) ที่เดินทางไปด้วยกันอย่างคอร์ทานา โดยตัวละครอื่น ๆ เช่น Noble Six จากเฮโล: รีช ก็ได้รับการแนะนำในวิดีโอเกมชุดนี้เช่นเดียวกัน โดยคำว่า "เฮโล" หมายถึง Halo Array ซึ่งเป็นกลุ่มของอาวุธขนาดใหญ่ที่อยู่อาศัยในรูปแบบอาวุธวงแหวนที่ถูกสร้างขึ้นโดยกลุ่มผู้บุกเบิกเพื่อทำลาย Flood โดยมันมีลักษณะคล้ายกับ Orbitals ในนิยายเรื่อง Culture ของเอียน แบงค์ส และดูคล้ายกับสิ่งที่อยู่ในนิยาย Ringworld ของ แลร์รี นิเวน

วิดีโอเกมชุดนี้ได้รับคำวิจารณ์แงงบวกอย่างถล่มถลายจากนักวิจารณ์ทั้งยังถูกเรียกว่าเป็นจุดขายสำคัญของเอกซ์บอกซ์ และนำไปสู่การเกิดคำว่า นักฆ่าเฮโล ที่ใช้อธิบายวิดีโอเกมที่ต้องการหรือได้รับการพิจารณาว่าดีกว่าเฮโล จากความสำเร็จของ เฮโล: คอมแบทอิวอลฟด์ และการทำการตลาดของผู้จัดจำหน่ายอย่างไมโครซอฟท์ ทำให้ภาคต่อมาในวิด๊โอเกมชุดนี้มียอดขายยอดเยี่ยมเป็นประวัติการณ์ โดยวิดีโอเกมชุดนี้สามารถจัดจำหน่ายได้ 65 ล้านชุดทั่วโลกพร้อมกับทำรายได้ไปกว่า 3.4 พันล้านดอลล่าร์สหรัฐ 

ยอดขายที่แข็งแกร่งยังนำไปสู่การขยายแฟรนไชส์ไปยังสื่อบันเทิงและสินค้าอื่น ๆ ได้แก่นวนิยายที่ติดอันดับขายดีหลายครั้ง นวนิยายภาพ รวมไปถึงวิดีโอเกมชุด เฮโลวอร์ส ซึ่งนำวิดีโอเกมชุดนี้ไปสู่รูปแบบที่แตกต่างไปจากประเภทของวิดีโอเกมหลักคือ การเป็นเกมประเภทวางแผนแบบเรียลไทม์ ในขณะที่ส่วนที่เหลือของเกมในซีรีส์เป็นแนวมุมมองบุคคลที่หนึ่ง นอกเหนือจากไตรภาคต้นฉบับแล้วบันจี้ได้พัฒนาภาคเสริมอย่าง เฮโล 3 โอดีเอสที และภาคก่อนหน้าอย่าง เฮโล: รีช ซึ่งเป็นเกมสุดท้ายที่พวกเขาได้รับสิทธิให้พัฒนา ทั้งนี้การรีมาสเตอร์เกมภาคแรกภายใต้ภาพแบบความละเอียดสูงนั้นเริ่มต้นในปี 2011 โดยมีชื่อว่า เฮโล: คอมแบทอิวอลฟด์แอนนิเวอร์ซารี ซึ่งวางจำหน่ายเมื่อ 15 พฤศจิกายน 2011 10 ปีหลังจากวางจำหน่ายภาคต้นฉบับ ขณะที่เกมภาคใหม่หลังจบไตรภาคแรกอย่าง เฮโล 4 วางจำหน่ายเมื่อวันที่ 6 พฤศจิกายน 2012 เฮโล: เดอะมาสเตอร์ชีฟคอลเลกชัน ซึ่งเป็นเกมรีมาสเตอร์ของเกมทั้ง 4 ภาคได้วางจำหน่ายบน เอกซ์บอกซ์วัน เมื่อ 11 พฤศจิกายน 2014 ถัดมาในเดือนตุลาคม 2015 เฮโล 5: การ์เดี้ยนส์ ออกวางจำหน่ายและในเดือนกุมภาพันธ์ 2017 เฮโลวอร์ส 2 ก็ออกวางจำหน่ายเป็นภาคล่าสุด ในเดือนมิถุนายน 2018 ภาคหลักต่อถัดไปของซีรีส์ เฮโล ได้รับการประกาศในชื่อ เฮโลอินฟินิต ในเดือนมีนาคม 2019 เฮโล: เดอะมาสเตอร์ชีฟคอลเลกชัน ได้รับการประกาศว่าจะถูกพอร์ดลงพีซี พร้อมกับตัวเกมแบบรีมาสเตอร์ของเกม เฮโล: รีช ที่จะถูกเพิ่มลงบนใน เดอะมาสเตอร์ชีฟคอลเลกชัน เวอร์ชันเอกซ์บอกซ์วันและพีซี โดยแฟนคลับของวิดีโอเกมชุดนี้นั้นมีชื่อเรียกว่า "เฮโล เนชัน"
# การโจมตีแมเนอร์เบรกูร์
การจู่โจมที่แมเนอร์เบรกูร์ (6 มิถุนายน ค.ศ. 1944) ในช่วงการจู่โจมของพลทหารโดดร่มสหรัฐของการบุกครองนอร์ม็องดีในสงครามโลกครั้งที่สอง มักถูกอ้างอิงถึงตัวอย่างที่คลาสสิคของกลยุทธ์หน่วยเล็ก ๆ และความเป็นผู้นำในการเอาชนะฝ่ายข้าศึกที่มีกำลังมากกว่า

 หมายเหตุ 
 เชิงอรรถ
# เจ้าลครอินทร์
เจ้าลครอินทร์ หรือ เจ้านครอินทร์ (,) เป็นเจ้าเมืองเมาะตะมะจาก ค.ศ. 1541 ถึง 1550 เป็นเจ้าเมืองเชื้อสายมอญและเป็นที่ปรึกษาทางการทหารของพระเจ้าตะเบ็งชะเวตี้และบุเรงนองแห่งราชวงศ์ตองอู เขาถูกสมิงทอโค่นล้มในช่วงความวุ่นวายภายหลังการถูกปลงพระชนม์ของพระเจ้าตะเบ็งชะเวตี้ใน ค.ศ. 1550
# สงครามตองอู–หงสาวดี (พ.ศ. 2077–2084)
สงครามตองอู-หงสาวดี (พ.ศ. 2077–2084)  เป็นความขัดแย้งทางทหารระหว่าง อาณาจักรตองอู กับ อาณาจักรหงสาวดี และพันธมิตรของหงสาวดี คือ อาณาจักรแปรและสหภาพรัฐฉาน ซึ่งเกิดขึ้นที่พม่าตอนล่างในปัจจุบัน ระหว่าง ค.ศ. 1534 ถึง 1541 สงครามครั้งนี้มีหลายเหตุการณ์ที่สำคัญเริ่มต้นขึ้นเมื่ออาณาจักรตองอู อาณาจักรของกลุ่มชนที่พูดภาษาพม่า บุกเข้าโจมตีอาณาจักรหงสาวดี อาณาจักรของกลุ่มชนที่พูดภาษามอญ ทำให้อาณาจักรตองอูกลายเป็นอาณาจักรของชาวพม่าที่มีความรุ่งเรืองและมีอำนาจเหนืออาณาจักรต่าง ๆ ที่ก่อตั้งหลัง อาณาจักรพุกามHarvey 1925: 153–157 ในปีต่อ ๆ มาตองอูได้ใช้ความมั่งคั่งและอำนาจในการรวมแผ่นดินของอาณาจักรต่าง ๆ จนเป็นปึกแผ่นนับตั้งแต่หลังการล่มสลายของ อาณาจักรพุกาม ในปี ค.ศ. 1287
# โคอะลา มาร์ช
โคอะลา มาร์ช  เป็นขนมขบเคี้ยวที่มีขนาดเล็กและมีรสหวาน ผลิตโดยลอตเต้ ผลิตภัณฑ์นี้ได้รับการเปิดตัวครั้งแรกในประเทศญี่ปุ่นในเดือนมีนาคม ค.ศ. 1984 และได้รับการเปิดตัวในเดือนพฤษภาคมปี ค.ศ. 1990 ที่สหรัฐในชื่อ "โคอาลายัมมี" (Koala Yummies)

โคอะลา มาร์ช มีลักษณะเป็นรูปทรงแบบโคอาลา โดยมีภาพโคอาลาอยู่ด้านนอกคุกกี้กำลังทำกิจกรรมต่าง ๆ มีการบรรจุหลายรสชาติ เช่น น้ำผึ้ง, วานิลลา, ลาเต้ และกล้วย รวมทั้งกล้วยแช่แข็ง สองรสชาติที่พบมากที่สุดคือสตรอว์เบอร์รีและช็อกโกแลต และมีสองรสชาติที่มีอยู่ในสหรัฐ รวมไปถึงคุกกี้ช็อกโกแลตที่เต็มไปด้วยครีมช็อกโกแลตขาวและมัจฉะ ขนมขบเคี้ยวนี้ยังมีในรสสับปะรดซึ่งหายากกว่ารสอื่น ๆ นอกจากนี้ โคอะลา มาร์ช ยังเป็นผู้ให้การสนับสนุนมูลนิธิโคอาลาออสเตรเลีย ซึ่งเป็นกลุ่มอนุรักษ์ของประเทศออสเตรเลียLotte Koala's March Cookies Available in Southern California

พวกเขายังมีบัตรการตั้งชื่อ "โคอาลา" ประเภทต่าง ๆ
# แซม โวกส์
แซมมวล มิชาเอล โวกส์ (เกิด 21 ตุลาคม ค.ศ. 1989) เป็นนักฟุตบอลชาวเวลส์ ตำแหน่งกองหน้า ปัจจุบันเล่นให้กับสโมสรฟุตบอลวิคัมบ์วอนเดอเรอส์ในระดับอีเอฟแอลลีกวัน และ ทีมชาติเวลส์

โวกส์เริ่มต้นอาชีพฟุตบอลกับสโมสรบอร์นมัทซึ่งกำลังแข่งขันในลีกวันเมื่อปี ค.ศ. 2006 ต่อมาเขาได้ย้ายไปวุลเวอร์แฮมป์ตันวอนเดอเรอส์ในแชมเปียนชิป โดยเขามีส่วนร่วมช่วยพาทีมเลื่อนชั้นสู่พรีเมียร์ลีกได้สำเร็จ อย่างไรก็ตาม สี่ฤดูกาลกับวูฟส์ เขาได้ลงเล่นเพียง 59 นัด และถูกปล่อยยืมถึงสี่ครั้ง ต่อมาในปี ค.ศ. 2012 เขาย้ายไปเบิร์นลีย์ โดยได้ลงเล่นมากกว่า 200 นัด ทำประตูได้มากกว่า 50 ลูก ช่วยพาทีมเลื่อนชั้นสู่พรีเมียร์ลีกถึงสองครั้งด้วยกัน

โวกส์เป็นหนึ่งในสมาชิกก่อตั้งทีมชาติเวลส์ แต่ก่อนหน้านี้เขาเคยเล่นให้กับทีมชาติรุ่นอายุไม่เกิน 21 ปีมาก่อน แม้ว่าโวกส์จะเกิดและเติบโตที่ประเทศอังกฤษ แต่ก็สามารถเล่นให้กับทีมชาติเวลส์ได้เนื่องจากปู่ของเขาเกิดที่นั่น เขาลงเล่นให้กับทีมชาติชุดใหญ่มากกว่า 60 นัดนับตั้งแต่ปี ค.ศ. 2008 ผลงานที่ดีที่สุดคือการผ่านเข้าสู่รอบรองชนะเลิศในฟุตบอลชิงแชมป์แห่งชาติยุโรป 2016

 การทำประตูในนามทีมชาติ 
ล่าสุดวันที่ 22 มีนาคม ค.ศ. 2018

ลำดับวันที่สนามนัดที่ลงเล่นคู่แข่งทำประตูผลการแข่งขันอ้างอิง16 กันยายน ค.ศ. 2008มิลเลนเนียมสเตเดียม คาร์ดิฟฟ์ เวลส์31–01–0ฟุตบอลโลก 2010 รอบคัดเลือก212 สิงหาคม ค.ศ. 2009พอดกอรีตซาซิตีสเตเดียม พอดกอรีตซา มอนเตเนโกร111–21–2กระชับมิตร312 พฤศจิกายน ค.ศ. 2011คาร์ดิฟฟ์ซิตีสเตเดียม คาร์ดิฟฟ์ เวลส์193–14–1กระชับมิตร44–156 กุมภาพันธ์ ค.ศ. 2013ลิเบอร์ตีสเตเดียม สวอนซี เวลส์252–02–1กระชับมิตร65 มีนาคม ค.ศ. 2014คาร์ดิฟฟ์ซิตีสเตเดียม คาร์ดิฟฟ์ เวลส์312–13–1กระชับมิตร71 กรกฎาคม ค.ศ. 2016สตาดปีแยร์-โมรัว วีลเนิฟว์-ดัสก์ ฝรั่งเศส433–13–1ยูโร 201685 กันยายน ค.ศ. 2016คาร์ดิฟฟ์ซิตีสเตเดียม คาร์ดิฟฟ์ เวลส์451–04–0ฟุตบอลโลก 2018 รอบคัดเลือก922 มีนาคม ค.ศ. 2018กว่างซีสปอร์ตเซ็นเตอร์ หนานหนิง จีน 573–06–0ไชนาคัพ 2018104–01112 ตุลาคม ค.ศ. 2018มิลเลนเนียมสเตเดียม คาร์ดิฟฟ์ เวลส์601–41–4กระชับมิตร

 เกียรติประวัติ 
วุลเวอร์แฮมป์ตันวอนเดอเรอส์
 ฟุตบอลลีกแชมเปียนชิป: 2008–09

เบิร์นลีย์
 ฟุตบอลลีกแชมเปียนชิป: 2013–14, รองชนะเลิศ 2015–16
# เจ้าชายฮารัลท์แห่งเชาม์บวร์ค-ลิพเพอ
เจ้าชายฮารัลท์แห่งเชาม์บวร์ค-ลิพเพอ  ประสูติเมื่อวันที่ 27 มีนาคม พ.ศ. 2491 เป็นพระโอรสพระองค์สุดท้องในเจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974)กับเจ้าหญิงฟีโอโดราแห่งเดนมาร์ก เป็นพระนัดดาในเจ้าชายฮารัลด์แห่งเดนมาร์ก พระราชปนัดดาในสมเด็จพระเจ้าเฟรเดอริกที่ 8 แห่งเดนมาร์ก ด้านชีวิตส่วนพระองค์ ทรงเสกสมรสครั้งแรกกับเพตรา เวรา คริสติน เมื่อวันที่ 22 กรกฎาคม พ.ศ. 2519 และหย่ากันใน พ.ศ. 2523 และเสกสมรสครั้งที่ 2 กับ กาเบรียล แฮกแมน เมื่อวันที่ 23 กันยายน พ.ศ. 2531 ไม่ทรงมีพระบุตร

แม้ว่าพระองค์จะเป็นสมาชิกพระราชวงศ์แห่งเดนมาร์กผ่านทางพระมารดา แต่ไม่มีสิทธิ์ในการทรงราชย์ แต่ทรงมีสิทธิ์ในการสืบราชบัลลังก์อังกฤษ เนื่องจากทรงสืบเชื้อสายมาจากพระเจ้าจอร์จที่ 2 แห่งบริเตนใหญ่
# เจ้าหญิงบาทิลดิสแห่งอันฮัลท์-เด็สเซา
เจ้าหญิงบาทิลดิชแห่งอันฮัลท์-เดสซู  ประสูติเมื่อวันที่ 29 ธันวาคม 2380 เป็นพระธิดาใน  เจ้าชายเฟรเดอริก ออกุสตุสแห่งอันฮัลท์-เดสซู และ เจ้าหญิงมารี หลุยส์ ชาลอตต์แห่งเฮสส์-คาสเซิล และเป็นพระขนิษฐาใน  แกรนด์ดัชเชสอเดลเฮด-มารีแห่งลักเซมเบิร์ก  เป็นพระมาตุลาแท้ๆใน แกรนด์ดยุกวิลเลมที่ 4 แห่งลักเซมเบิร์ก
 เสกสมรส 
เจ้าหญิงบาทิลดิชแห่งอันฮัลท์-เดสซู ทรงเสกสมรสกับ เจ้าชายวิลเลียมแห่งชัมเบิร์ก-ลิพเพอ เมื่อวันที่ 30 พฤษภาคม พ.ศ. 2405 รับพระราชทานพระอิสริยยศที่ เจ้าหญิงแห่งชัมเบิร์ก-ลิพเพอ พระชายา โดยมีพระบุตรดังนี้
ชาร์ลอตต์แห่งชัมเบิร์ก-ลิพเพอ สมเด็จพระราชินีแห่งเวือร์ทเทิมแบร์ค
เจ้าชายฟรันซ์ โจเซฟ
เจ้าชายเฟรเดอริกแห่งชัมเบิร์ก-ลิพเพอ
เจ้าชายอัลเบรชท์
เจ้าหญิงบาทิลดิชแห่งชัมเบิร์ก-ลิพเพอ
เจ้าหญิงแอดิเลดแห่งชัมเบิร์ก-ลิพเพอ

พระองค์สิ้นพระชนม์เมื่อวันที่ 10 กุมภาพันธ์ 2445 สิริพระชันษา 64 ชันษา
# กีฬาบาสเกตบอลในเอเชียนเกมส์ 2018
กีฬาบาสเกตบอลในเอเชียนเกมส์ 2018 เป็นการจัดขึ้นใน จาการ์ตา, ประเทศอินโดนีเซีย ตั้งแต่วันที่ 14 สิงหาคม ถึง 1 กันยายน พ.ศ. 2561, โดยมีการแข่งขันถึงสองประเภท: บาสเกตบอล 5x5 และ 3x3.  นี่เป็นครั้งแรกสำหรับบาสเกตบอล 3x3 ที่ได้เข้าร่วมแข่งขันใน เอเชียนเกมส์.

 ตารางการแข่งขัน 
บาสเกตบอลเป็นหนึ่งในกีฬาที่จะจัดขึ้นก่อนพิธีเปิดการแข่งขันของเอเชียนเกมส์ 2018. พิธีเปิดการแข่งขันจะจัดขึ้นในวันที่ 18 สิงหาคม, นัดเปิดสนามสำหรับบาสเกตบอล 5x5 ได้จัดแข่งขันสี่วันก่อนหน้านี้ในวันที่ 14 สิงหาคม.

Pรอบแรก¼รอบ 8 ทีมสุดท้าย½รอบรองชนะเลิศBนัดชิงเหรียญทองแดงFนัดชิงเหรียญทอง
  อ. 14  พ. 15  พฤ. 16  ศ. 17  ส. 18  อา. 19  จ. 20  อ. 21  พ. 22  พฤ. 23  ศ. 24  ส. 25  อา. 26  จ. 27  อ. 28  พ. 29  พฤ. 30  ศ. 31  ส. 1 ชาย 5x5 P  P    P  P  ¼   ½   BF   P  P  P  P   ¼     ½   BF ชาย 3x3        P  P ¼ ½ BF       หญิง 3x3        P  P ¼ ½ BF      
เวลาทั้งหมดคือเวลาท้องถิ่น เวลามาตรฐานอินโดนีเซียตะวันตก (UTC+7).

สนามแข่งขัน
สนามแข่งขันบาสเกตบอล 5x5
บาสเกตบอล 5x5 จะจัดขึ้นในสองสนามแข่งขัน: GBK Basketball Hall สำหรับรอบแบ่งกลุ่มและรอบแพ้คัดออก, และที่สนาม Istora Gelora Bung Karno สำหรับรอบสุดท้าย.
จาการ์ตาIstora Gelora Bung KarnoGBK Basketball Hallความจุ: 7,110ความจุ: 2,920 200px

สนามแข่งขันบาสเกตบอล 3x3
บาสเกตบอล 5x5 จะจัดขึ้นใน GBK Tennis Center Court.
จาการ์ตาGBK Tennis Center Courtความจุ: 5,000

สรุปเหรียญรางวัล
ผู้ได้รับเหรียญรางวัล
บาสเกตบอล 5x5
ชายหญิง
บาสเกตบอล 3x3
ชายChen GongXiao HailiangHuang WenweiZeng BingqiangAn Young-junKim Nak-hyeonPark In-taeYang Hong-seokAli AllahverdiAmir Hossein AzariNavid KhajehzadehMohammad YousefvandหญิงLi YingyunDilana DilixiatiJiang JiayinZhang ZhitingRirika OkuyamaNorika KonnoStephanie MawuliKiho MiyashitaAmphawa ThuamonThunchanok LumdabpangWarunee KitraksaRujiwan Bunsinprom

การแข่งขันบาสเกตบอลชาย

รอบแรก
กลุ่ม เอ

กลุ่ม บี

กลุ่ม ซี

กลุ่ม ดี

รอบสุดท้าย

การแข่งขันบาสเกตบอลหญิง

รอบแรก
กลุ่ม เอ็กซ์

กลุ่ม วาย

รอบสุดท้าย

การแข่งขันบาสเกตบอลชาย 3-on-3

รอบแรก
กลุ่ม เอ

กลุ่ม บี

กลุ่ม ซี

กลุ่ม ดี

รอบสุดท้าย

การแข่งขันบาสเกตบอลหญิง 3-on-3

รอบแรก
กลุ่ม เอ

กลุ่ม บี

กลุ่ม ซี

กลุ่ม ดี

รอบสุดท้าย

 สรุปผลงานของทีมชาติไทย 
3x3
ทีมชาย-อันดับที่ 4
ทีมหญิง-ไฟล์:Med 3.png เหรียญทองแดง

5x5
ทีมชาย-รอบแรก
ทีมหญิง-รอบก่อนรองชนะเลิศ
# รางวัลนาฏราช สาขานักแสดงดาวรุ่งชายยอดเยี่ยม
รางวัลนาฏราช สาขานักแสดงดาวรุ่งชายยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่นักแสดงชายหน้าใหม่ที่เพิ่งมีผลงานได้ไม่กี่ปี แต่สามารถแสดงได้อย่างโดดเด่น เข้าถึงอารมณ์ของตัวละคร ถ่ายทอดออกมาได้ละเอียดและลึกซึ้ง ควรค่าแก่การได้รับรางวัลในปีนั้น ๆ โดยคะแนนจะมาจากการลงคะแนนของเหล่าสมาชิกสมาพันธ์ 

เริ่มมีการมอบรางวัลนี้เป็นครั้งแรกในงานประกาศผลรางวัลนาฏราช ครั้งที่ 9

 เกณฑ์การตัดสิน 
 เป็นนักแสดงในบทนำที่มีผลงานโดดเด่น เป็นที่จับตามองของผู้ชม ในรอบปีของการประกาศรางวัล
 การแสดงออกทางสีหน้า ท่าทาง และคำพูดที่เหมาะสมกับบทบาทที่ได้รับ 
 การตีความบทบาทที่ได้รับ 
 การใช้ภาษาอย่างถูกต้อง เหมาะสม

 ผู้ได้รับรางวัลและเข้าชิง 
thumb|120px|ณภัทร เสียงสมบุญ ชนะจากละคร รักกันพัลวัน (2560)

+ สัญลักษณ์ ผู้ได้รับรางวัล

 ปี นักแสดง เรื่อง บทบาท ออกอากาศ พ.ศ. 2560<small> (9)</small>
|- style="background:#FAEB86"
| ณภัทร เสียงสมบุญ| รักกันพัลวัน| น.สพ. เมธากวิน (หมอแมตต์ / แมตต์)| ช่อง 3'|-
| ธีรดนย์ ศุภพันธุ์ภิญโญ
| Project S The Series เรื่อง SOS skate ซึม ซ่าส์| บูรณะ (บู)
| ช่อง GMM 25
|-
| ปฐมพงศ์ เรือนใจดี
| หลงไฟ| กุญชร
| ช่อง GMM 25
|-
| วรพล จินตโกศล
| อกธรณี 
| วิมาน (ธง)
| ช่อง 7
|-
| ภรภัทร ศรีขจรเดชา
| เธอคือพรหมลิขิต'' ทยา โรเจอร์ส  ช่อง ONE 31
# รีชาร์ลีซง
รีชาร์ลีซง จี อังดราจี (เกิด 10 พฤษภาคม ค.ศ. 1997) เป็นนักฟุตบอลชาวบราซิล ปัจจุบันเล่นในตำแหน่งกองหน้าให้แก่ทอตนัมฮอตสเปอร์และทีมชาติบราซิล

เขาเริ่มต้นอาชีพกับสโมสรอาแมรีกามีเนย์รูใน ค.ศ. 2015 โดยมีส่วนช่วยให้ทีมเลื่อนชั้นจาก Campeonato Brasileiro Série B ได้สำเร็จ ต่อมาเขาได้ย้ายไปฟลูมีเน็งซี ซึ่งเขาทำ 19 ประตูจากการลงเล่น 67 นัดตลอดสองฤดูกาล เขามีส่วนช่วยให้ทีมคว้ารองแชมป์ Campeonato Carioca ประจำปี 2017 และมีชื่อติดทีมยอดเยี่ยมประจำฤดูกาลนั้นด้วย ต่อมาเขาได้ย้ายไปวอตฟอร์ด และย้ายไปเอฟเวอร์ตันในอีกหนึ่งปีถัดมา เขาได้ลงเล่นให้แก่เอฟเวอร์ตันถึงสี่ฤดูกาลก่อนจะย้ายไปทอตนัมฮอตสเปอร์ในปี 2022

ในระดับทีมชาติ เขาลงเล่นให้แก่ทีมชาติบราซิลชุดใหญ่ครั้งแรกใน ค.ศ. 2018 โดยเป็นส่วนหนึ่งของทีมชุดที่ชนะเลิศโกปาอาเมริกา 2019 และรองชนะเลิศโกปาอาเมริกา 2021 เขามีส่วนช่วยให้บราซิลคว้าเหรียญทองในการแข่งขันโอลิมปิกฤดูร้อน 2020 ที่กรุงโตเกียว

 เกียรติประวัติ 
บราซิล
 โกปาอาเมริกา: 2019

บราซิลรุ่นอายุไม่เกิน 23 ปี
 โอลิมปิกฤดูร้อน: 2020

รางวัลส่วนตัว
 ทีมยอดเยี่ยมแห่งปีของ Campeonato Carioca: 2017
# รางวัลนาฏราช สาขานักแสดงดาวรุ่งหญิงยอดเยี่ยม
รางวัลนาฏราช สาขานักแสดงดาวรุ่งหญิงยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่นักแสดงหญิงหน้าใหม่ที่เพิ่งมีผลงานได้ไม่กี่ปี แต่สามารถแสดงได้อย่างโดดเด่น เข้าถึงอารมณ์ของตัวละคร ถ่ายทอดออกมาได้ละเอียดและลึกซึ้ง ควรค่าแก่การได้รับรางวัลในปีนั้น ๆ โดยคะแนนจะมาจากการลงคะแนนของเหล่าสมาชิกสมาพันธ์ 

เริ่มมีการมอบรางวัลนี้เป็นครั้งแรกในงานประกาศผลรางวัลนาฏราช ครั้งที่ 9

 เกณฑ์การตัดสิน 
 เป็นนักแสดงในบทนำที่มีผลงานโดดเด่น เป็นที่จับตามองของผู้ชม ในรอบปีของการประกาศรางวัล
 การแสดงออกทางสีหน้า ท่าทาง และคำพูดที่เหมาะสมกับบทบาทที่ได้รับ 
 การตีความบทบาทที่ได้รับ 
 การใช้ภาษาอย่างถูกต้อง เหมาะสม

 ผู้ได้รับรางวัลและเข้าชิง 

+ สัญลักษณ์ ผู้ได้รับรางวัล

 ปี นักแสดง เรื่อง บทบาท ออกอากาศ พ.ศ. 2560<small> (9)</small>
|- style="background:#FAEB86"
| พิมพ์ชนก ลือวิเศษไพบูลย์| หลงไฟ| ก้านแก้ว| ช่อง GMM 25'|-
| รณิดา เตชสิทธิ์
| เดือนประดับดาว| เพื่อนอาภา (เพื่อน / พะเพื่อน / โฮป วิลเลี่ยมส์)
| ช่อง 3
|-
| ตรีชฎา เพชรรัตน์
| นางแค้น| ซินดี้ สมฤทธิ์ (ซินดี้) 
| ช่อง Workpoint TV
|-
| มุกดา นรินทร์รักษ์
| มัสยา 
| มัสยา รัตนมหาศาล (มัสยา) / มัสยา ณ เรืองกาน / มาลามาศ มยุรฤทธิ์
| ช่อง 7
|-
| ณัฏฐณิชา ดังวัธนาวณิชย์
| เสน่ห์นางงิ้ว'' บงกช (บัว)  ช่อง 3
# เจ้าหญิงบาทิลดิสแห่งเชาม์บวร์ค-ลิพเพอ
เจ้าหญิงบาทิลดิชแห่งชัมเบิร์ก-ลิพเพอ  ประสูติเมื่อวันที่ 21 พฤษภาคม 2416 เป็นพระธิดาใน เจ้าชายวิลเลียมแห่งชัมเบิร์ก-ลิพเพอ และ เจ้าหญิงบาทิลดิชแห่งอันฮัลท์-เดสซู ด้านชีวืตส่วนพระองค์ทรงเสกสมรสกับ เจ้าชายฟรีดริช เจ้าชายแห่งวัลเด็คและเพือร์ม็อนท์ พระประมุขแห่งราชวงศ์วัลเด็คและเพือร์ม็อนท์ เมื่อวันที่ 9 สิงหาคม 2438 รับพระราชทานพระอิสริยยศเป็น เจ้าหญิงแห่งวัลเด็คและเพือร์ม็อนท์ พระชายา มีพระบุตรดังนี้
เจ้าชายโจเซียส เจ้าชายรัชทายาทแห่งวัลเด็คและเพือร์ม็อนท์
เจ้าชายแม็กซิมิเลียน
เจ้าหญิงเฮเลเนอแห่งวัลเด็คและเพือร์ม็อนท์ (1899–1948)
เจ้าชายจอร์จ

ต่อมาพระสวามีสิ้นพระชนม์เมื่อปี 2489 รับพระราชทานพระอิสริยยศใหม่เป็น เจ้าหญิงหม้ายแห่งวัลเด็คและไพร์มอนต์ 
 อ้างอิง 
thePeerage.com - Bathildis Prinzessin zu Schaumburg-Lippe
Genealogics - Leo van de Pas - Princess Bathildis zu Schaumburg-Lippe
The Royal House of Stuart, London, 1969, 1971, 1976, Addington, A. C., Reference: 28
# ปรัสเซียตะวันออก
ปรัสเซียตะวันออก (; ; ;) เป็นมณฑลหนึ่งของราชอาณาจักรปรัสเซีย ดำรงอยู่ระหว่างค.ศ. 1773 ถึง 1829 และอีกครั้ง ตั้งแต่ปี ค.ศ. 1878 (กับราชอาณาจักรเองก็ถูกรวมเป็นส่วนหนึ่งของจักรวรรดิเยอรมัน ตั้งแต่ปี ค.ศ. 1871) ภายหลังจากสงครามโลกครั้งที่หนึ่งได้กลายเป็นส่วนหนึ่งของเสรีรัฐปรัสเซียของสาธารณรัฐไวมาร์ มีเมืองหลวงมณฑลอยู่ที่เคอนิชส์แบร์ค(ปัจจุบันคือ คาลีนินกราด) ปรัสเซียตะวันออกเป็นส่วนหลักของภูมิภาคปรัสเซียตามชายฝั่งทะเลบอลติกทางด้านตะวันออกเฉียงใต้The Columbia Encyclopedia, Sixth Edition (2008), East Prussia

ดินแดนบรรพบุรุษขนาดใหญ่บนทะเลบอลติกของชาวปรัสเซียเก่าถูกโอบล้อมภายในปรัสเซียตะวันออก ในช่วงศตวรรษที่ 13 ชนพื้นเมืองชาวปรัสเซียถูกพิชิตโดยอัศวินครูเสดแห่งทิวทอนิก ภายหลังจากการถูกพิชิต ชนพื้นเมืองบนทะเลบอลติกก็ค่อยๆ หันมานับถือศาสนาคริสต์ เนื่องจากการกลายเป็นเยอรมันและการล่าอาณานิคมในหลายศตวรรษ ชาวเยอรมันจึงกลายเป็นกลุ่มชาติพันธุ์ที่อำนาจเหนือกว่า ในขณะที่ชาวมาซูเรียนและชาวลิทัวเนียกลายเป็นชนกลุ่มน้อย ตั้งแต่ศตวรรษที่ 13 ปรัสเซียตะวันออกได้เป็นส่วนหนึ่งของรัฐศาสนาแห่งอัศวินทิวทอนิก ภายหลังจากสนธิสัญญาสันติภาพทอรูนฉบับที่สองในปี ค.ศ. 1466 ได้กลายเป็นที่ดินศักดินาของราชอาณาจักรโปแลนด์ ในปี ค.ศ. 1525 กับการแสดงความเคารพของชาวปรัสเซีย มณฑลแห่งนี้ได้กลายเป็นดัชชีปรัสเซีย ภาษาปรัสเซียเก่าได้สูญหายไปในช่วงศตวรรษที่ 17 หรือช่วงต้นศตวรรษที่ 18Encyclopædia Britannica: Old-Prussian-language; Gordon, Raymond G., Jr. (ed.): Ethnologue: Languages of the World, 2005, Prussian 

เนื่องจากดัชชีนั้นอยู่ด้านนอกของแกนกลางของจักรวรรดิโรมันอันศักดิ์สิทธิ์ เจ้าชายผู้มีสิทธิรับเลือกแห่งบรันเดินบวร์คสามารถประกาศตั้งตัวเองว่าเป็นกษัตริย์ได้ตั้งแต่ปี ค.ศ. 1701 ภายหลังจากการผนวกดินแดนส่วนใหญ่ของราชปรัสเซียตะวันตกในการแบ่งแยกครั้งที่หนึ่งของเครือจักรภพโปแลนด์-ลิทัวเนียในปี ค.ศ. 1772 ปรัสเซียตะวันออก(ดูกัล) ได้เชื่อมต่อทางบกกับส่วนที่เหลือของรัฐปรัสเซียและได้รับการจัดตั้งเป็นมณฑลในปีถัดมา(ค.ศ. 1773) ในช่วงระหว่างปี ค.ศ. 1829 และ ค.ศ. 1878 จังหวัดปรัสเซียตะวันออกได้ถูกร่วมกับจังหวัดปรัสเซียตะวันตกเพื่อมณฑลปรัสเซีย

ราชอาณาจักรปรัสเซียได้กลายเป็นรัฐผู้นำของจักรวรรดิเยอรมัน ภายหลังจากได้รับการสถาปนาขึ้นในปี ค.ศ. 1871 อย่างไรก็ตาม สนธิสัญญาแวร์ซายในช่วงหลังสงครามโลกครั้งที่หนึ่ง ได้มอบให้ปรัสเซียตะวันตกแก่โปแลนด์และทำให้ปรัสเซียตะวันออกเป็นดินแดนส่วนแยกของเยอรมนีไวมาร์(ฉนวนใหม่ของโปแลนด์ที่แบ่งแยกปรัสเซียตะวันออกออกจากส่วนที่เหลือของเยอรมนี) ในขณะที่ดินแดนเมเมิลถูกแบ่งแยกและถูกยึดครองโดยลิทัวเนียในปี ค.ศ. 1923 ภายหลังจากนาซีเยอรมันประสบความพ่ายแพ้ในสงครามโลกครั้งที่สองในปี ค.ศ. 1945 ปรัสเซียตะวันออกที่ถูกทำลายจากสงครามได้ถูกแบ่งแยกออกจากการยืนกรานของโจเซฟ สตาลินในระหว่างสหภาพโซเวียต(แคว้นคาลินินกราดได้กลายเป็นส่วนหนึ่งของสหพันธ์สาธารณรัฐสังคมนิยมโซเวียตรัสเซียและมณฑลที่เป็นส่วนประกอบของภูมิภาค Klaipėda ในสาธารณรัฐสังคมนิยมโซเวียตลิทัวเนีย) และสาธารณรัฐประชาชนโปแลนด์(จังหวัดวาร์เมีย-มาซูรือ) เมืองหลวงคือเคอนิชส์แบร์คได้ถูกเปลี่ยนชื่อใหม่เป็นคาลินินกราดในปี ค.ศ. 1946 ประชากรชาวเยอรมันส่วนใหญ่ในมณฑลได้อพยพในช่วงสงครามหรือถูกขับไล่ออกไปหลังจากนั้นไม่นานในการขับไล่ชาวเยอรมันในช่วงหลังสงครามโลกครั้งที่สอง จำนวนประมาณ 300,000 คน(จำนวนหนึ่งในห้าของประชากร) เสียชีวิตจากการโจมตีทิ้งระเบิด ในการรบเพื่อปกป้องมณฑล หรือจากการกระทำทารุณโหดร้ายโดยกองทัพแดง
# หมากรุกสากลโอลิมเปียดครั้งที่ 43
หมากรุกสากลโอลิมเปียดครั้งที่ 43 220pxโลโก้ของหมากรุกสากลโอลิมเปียดครั้งที่ 43เว็บไซต์http://batumi2018.fide.com วันที่ดำเนินงาน23 กันยายน – 6 ตุลาคม ค.ศ. 2018ผู้เข้าแข่งขันทีมประเทศสถานที่จัดที่ตั้งบาทูมี ประเทศจอร์เจีย ผู้ชนะเลิศโอเพนหญิง

หมากรุกสากลโอลิมเปียดครั้งที่ 43  จัดโดยสมาพันธ์หมากรุกโลก และประกอบด้วยการแข่งแบบโอเพนAlthough sometimes referred to as the "men's division", this section is open to all players. รวมถึงรายการหญิง เช่นเดียวกับหลายอีเวนต์ที่ออกแบบมาเพื่อส่งเสริมเกมหมากรุกสากล โดยจะจัดขึ้นที่เมืองบาทูมี ประเทศจอร์เจีย ตั้งแต่วันที่ 23 กันยายน ถึงวันที่ 6 ตุลาคม ค.ศ. 2018  สหพันธ์หมากรุกจอร์เจียยังเป็นเจ้าภาพจัดการแข่งขันหมากรุกสากลเวลิด์คัพ 2017 ในทบิลีซี งบประมาณที่เสนอสำหรับทั้งสองอีเวนต์เกินกว่า 20 ล้านเหรียญสหรัฐChess Olympiad 2018 to take place in Batumi, Georgia. Chessdom.com. 13 August 2014.

 ขั้นตอนการเสนอเป็นเจ้าภาพ 
ในการประชุมสมาพันธ์หมากรุกโลกครั้งที่ 85 ได้จัดขึ้นระหว่างการแข่งขันหมากรุกสากลโอลิมเปียดครั้งที่ 41 สมาพันธ์หมากรุกโลกได้รับการเสนอชื่อเป็นเจ้าภาพในการแข่งขันหมากรุกสากลเวิลด์คัพ 2017 และหมากรุกสากลโอลิมเปียด 2018 จากสหพันธ์แห่งชาติของจอร์เจียและแอฟริกาใต้ โดยประเทศแอฟริกาใต้เสนอสถานที่จัดคือซันซิตีและเดอร์บัน ในขณะที่ประเทศจอร์เจียเสนอทบิลีซีและบาทูมีตามลำดับ แม้ว่าแกรี คาสปารอฟ แสดงการสนับสนุนการเสนอของแอฟริกาใต้ในระหว่างการรณรงค์หาเสียงเลือกตั้งประธานสมาพันธ์หมากรุกโลกของเขา แต่ประเทศจอร์เจียก็เป็นฝ่ายชนะการเสนอตัว โดยได้รับคะแนนเสียง 93 คะแนน ในขณะที่ประเทศแอฟริกาใต้ได้ 58 คะแนน
# พรรคชาติประชาธิปไตย (พ.ศ. 2499)
พรรคชาติประชาธิปไตย เป็นพรรคการเมืองที่จดทะเบียนครั้งแรก เมื่อปี พ.ศ. 2499ประกาศกระทรวงมหาดไทย เรื่อง การจดทะเบียนพรรคการเมืองชาติประชาธิปไตย ต่อมาได้จดทะเบียนอีกครั้งตามพระราชบัญญัติพรรคการเมือง พ.ศ. 2511 โดยยื่นจดทะเบียนต่อปลัดกระทรวงมหาดไทยในฐานะนายทะเบียนพรรคการเมือง เมื่อวันที่ 4 กุมภาพันธ์ พ.ศ. 2513ประกาศกระทรวงมหาดไทย เรื่อง จดทะเบียนพรรคการเมือง (พรรคชาติประชาธิปไตย) 

พรรคชาติประชาธิปไตย มีหม่อมราชวงศ์น้ำเพ็ชร เกษมสันต์ เป็นหัวหน้าพรรค และมีรองหัวหน้าพรรคคือ นายไพโรจน์ วัฒนกุล เลขาธิการพรรคคือ พันตรี ชลอ มีชูอรรถ กรรมการอำนวยการอื่นของพรรค ได้แก่ นายชฏิล กุลไพบูลย์ นายอิทธิพงศ์ อินทรัมพรรย์ นายเทียนชัย ภู่พิพัฒน์ นายเกียรติ ศรีเสริมโภค นายมนตรี คุ้มไพโรจน์ นายสุวิทย์ วรรณศิริ เรือโท อมร เรียงประยูร นายมงคล ไชยรัตน์ นายยนต์ สิตกรโกวิท นายสืบศักดิ์ ทวีชาติ นายกองแก้ว ตุ่นคำ หม่อมหลวงสมศักดิ์ เกษมสันต์ นายอุทัย เอกนก

 ยุบพรรค 
พรรคชาติประชาธิปไตยจัดตั้งได้ไม่นานก็ต้องสิ้นสุดบทบาทลง เช่นเดียวกับพรรคการเมืองที่จัดตั้งขึ้นตามพระราชบัญญัติพรรคการเมือง พ.ศ. 2511 ทั้งหมด เนื่องจากการปฏิวัติของจอมพลถนอม กิตติขจร เมื่อวันที่ 17 พฤศจิกายน พ.ศ. 2514ประกาศของคณะปฏิวัติ ฉบับที่ ๙ (มีสถานะเทียบเท่าพระราชบัญญัติ ยกเลิกพระราชบัญญัติพรรคการเมือง พุทธศักราช ๒๕๑๑ และห้ามตั้งพรรคการเมืองขึ้น)
# จังหวัดนูซาเติงการาตะวันตก
นูซาเติงการาตะวันตก, นูซาเติงการาบารัตราชบัณฑิตยสภา. ประกาศสำนักงานราชบัณฑิตยสภา เรื่อง กำหนดชื่อประเทศ ดินแดน เขตการปกครอง และเมืองหลวง วันที่ 1 กันยายน พ.ศ. 2564 (หน้า 25)  หรือ เอ็นเตเบ  เป็นจังหวัดหนึ่งของประเทศอินโดนีเซีย ประกอบด้วยส่วนตะวันตกของยกเว้นเกาะบาหลีซึ่งมีฐานะเป็นจังหวัดต่างหาก เมืองมาตารัมบนเกาะลมบกเป็นเมืองหลักและเมืองที่ใหญ่ที่สุดของจังหวัด

สำมะโนประชากร ค.ศ. 2010 ระบุว่าจังหวัดนี้มีประชากร 4,496,855 คน ส่วนจำนวนประชากรจากการประมาณล่าสุด (เดือนมกราคม ค.ศ. 2014) อยู่ที่ 4,702,389 คนEstimasi Penduduk Mennurat Jenis Kelamin dan Provinsi di Indonesia Tahun 2014. จังหวัดนูซาเติงการาตะวันตกมีเนื้อที่ 19,708.79 ตารางกิโลเมตร เกาะที่ใหญ่ที่สุดสองเกาะในจังหวัดคือเกาะลมบกทางตะวันตก และเกาะซุมบาวาที่มีขนาดใหญ่กว่าทางตะวันออก ส่วนเกาะโฟลเร็ซและเกาะซุมบาขึ้นกับจังหวัดนูซาเติงการาตะวันออก

 หน่วยการบริหาร 
พื้นที่จังหวัดนูซาเติงการาตะวันตกแบ่งออกเป็น 8 อำเภอหรือกาบูปาเต็น 2 นครหรือโกตา และ 117 ตำบลหรือเกอจามาตัน

อำเภอ

นคร
# สรุปเหรียญเอเชียนเกมส์ 2018
สรุปเหรียญเอเชียนเกมส์ 2018  เป็นรายการการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 2018 ในจาการ์ตา ประเทศอินโดนีเซีย ตั้งแต่วันที่ 18 สิงหาคม ถึง 2 กันยายน พ.ศ. 2561สรุปเหรียญ เอเชียนเกมส์ 2018 (siamsport.co.th)

 ตารางสรุปเหรียญรางวัล
# ชนชาติปกครอง
ชนชาติปกครอง  หรือ ชนปกครอง  เป็นคติความเชื่อแบบวิทยาศาสตร์เทียมของระบอบนาซีและนีโอนาซีว่าผู้สืบสายชนชาตินอร์ดิกเป็นชนอารยัน (มาจากคำว่า "อารยะ" ในภาษาสันสกฤต) มีความเหนือกว่าชาวเยอรมันและชาวยุโรปทั่ว ๆ ไป ถือเป็นชนชาติที่อยู่จุดสูงสุดในลำดับชั้นทางเชื้อชาติ ผู้เป็นสมาชิกของชนชาติปกครองถูกระบุว่าเป็น อภิมนุษย์ราชบัณฑิตยสถาน พ.ศ. ๒๕๕๔ 

อัลเฟรท โรเซินแบร์ค นักทฤษฎีนาซีเชื่อว่าชนชาตินอร์ดิกเป็นชนชาติผู้สืบเชื้อสายมาจากกลุ่มชนอารยันดั้งเดิม (Proto-Aryans) ซึ่งเชื่อกันว่าเป็นมนุษย์กลุ่มแรกที่ตั้งรกรากในแผ่นดินเยอรมันในยุคก่อนประวัติศาสตร์ และเชื่อถึงขั้นว่ามนุษย์กลุ่มนี้คือชาวทวีปแอตแลนติสที่สาบสูญ พวกนาซีได้ประกาศว่าชนชาตินอร์ดิก (ซึ่งก็คือกลุ่มชนเจอร์แมนิก) หรือบางครั้งก็เรียกว่าชนชาติอารยัน อยู่เหนือกว่าชนชาติชาติอื่น ๆ ในขณะที่ชาวสลาฟตลอดจนชาวยิปซีและชาวยิว ถูกระบุว่าเป็นพวกด้อยพงษ์และมิใช่อารยันที่เรียกว่า "ด้อยมนุษย์"  ถือเป็นกลุ่มคนที่เป็นอันตรายต่อชนชาติอารยันและเชื้อชาติเยอรมัน

พวกนาซีได้บังคับใช้มาตรการทางกฎหมายในวันที่ 7 เมษายน ค.ศ. 1933 เกี่ยวกับการพิสูจน์อารยัน  ซึ่งเป็นเอกสารที่ประชาชนทุกคนในประเทศต้องมีเพื่อแสดงว่าตนเองนั้นผ่าน "การรับรองอารยันเบื้องต้น"  ซึ่งสามารถได้มาโดยสองวิธีคือการเข้าพิสูจน์ทางการแพทย์หรือโดยการแสดง "หนังสือบรรพชน"  ซึ่งเป็นหนังสือแสดงเทือกเถาเหล่ากอของผู้ถือไปอย่างน้อยถึงรุ่นปู่ย่าตาตาย ว่าในบรรดาพวกเขาไม่มีใครที่เป็นพวกมิใช่อารยัน

ความเชื่อนี้นำมาซึ่งการใช้มาตรการทางสุพันธุศาสตร์ (eugenics) เพื่อรักษาไว้ซึ่งความบริสุทธิ์ของสายเลือดอารยัน มีการตั้งศาลอนามัยวงศ์ตระกูล (Erbgesundheitsgericht) ซึ่งมีอำนาจตัดสินว่าบุคคลคนใดควรจะถูกทำหมันหรือไม่